આજે છે ૧૫મી ઓગસ્ટ. આપણો સ્વતંત્રતા દિવસ. આજના દિને જ ઈ.સ. ૧૯૪૭માં આપણે અંગ્રેજોથી આઝાદી મેળવેલી. દેશભરમાં આજે આપણો ત્રિરંગો લહેરાશે. આપણી આઝાદીના એ શહીદોને યાદ કરીશું. પણ કદાચ એવી દેશદાઝ હવે અનુભવાતી નથી. હા, દેશભક્તિના ગીતો સાંભળતા જ ઝનુન જરૂર આવે છે, દેશ પ્રત્યે માન અને ગર્વ ઉભરાય છે. પણ એ માત્ર રાષ્ટ્રિય તહેવારો પુરતું જ કે ક્ષણિક.! અરે કેટલીક વાર તો આ તહેવાર માત્ર એક રજા બની રહે છે. શું આજના દિવસે આપણે એક એવો સંકલ્પ ન કરીએ કે જેથી આપણા દેશ પ્રત્યે કંઈક કર્યાનો આપણને પણ દિલમાં આનંદ રહે. હા આપણે અત્યારે અંગ્રેજો સામે નહી પણ આપણી જ કુટેવો, આપણા જ વિચારો કે માનસિકતા સામે લડી આઝાદ થવાનું છે.